
   PARLAMENTUL ROMÂNIEI

CAMERA DEPUTAŢILOR

	Comisia pentru politică economică,
         reformă şi privatizare 
	                             Nr. 4c-1/353
                             PL-x 384/2021

                             Bucureşti,  26.10.2021







                        



                                                      
                                                  A  V  I  Z
asupra proiectului de Lege privind aprobarea Ordonanţei de urgenţã a Guvernului nr. 57/2021 pentru stabilirea unor măsuri privind finanţarea cheltuielilor aferente proiectelor de investiţii din cadrul 
Fondului de Dezvoltare şi Investiţii





             În conformitate cu prevederile art. 95 și ale art. 117 alin. (3) din Regulamentul Camerei Deputaţilor, republicat, Comisia pentru politică economică, reformă şi privatizare a fost sesizată spre dezbatere şi avizare, în procedură de urgență, cu proiectul de Lege  privind aprobarea Ordonanţei de urgenţã a Guvernului nr. 57/2021 pentru stabilirea unor măsuri privind finanţarea cheltuielilor aferente proiectelor de investiţii din cadrul Fondului de Dezvoltare şi Investiţii, transmis cu adresa nr. PL-x 384 din 27 septembrie 2021, înregistrată sub nr. 4c-1/353 din 28 septembrie 2021. 
 Senatul, în calitate de primă Cameră sesizată, a adoptat proiectul de Lege  privind aprobarea Ordonanţei de urgenţã a Guvernului nr. 57/2021 pentru stabilirea unor măsuri privind finanţarea cheltuielilor aferente proiectelor de investiţii din cadrul Fondului de Dezvoltare şi Investiţii, cu respectarea prevederilor art. 115 alin. (5) teza a III-a din Constituția României, republicată, în şedinţa din 20 septembrie 2021. 
Conform prevederilor art. 75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat,                               Camera Deputaţilor este  Cameră decizională.
  Potrivit reglementărilor art. 62, art. 54 alin. (3) teza I și art. 131 din Regulamentul Camerei Deputaţilor, republicat, membrii Comisiei au examinat proiectul de lege menţionat mai sus, în şedinţa din 26 octombrie 2021, desfășurată la sediul Parlamentului.
[bookmark: _GoBack]Inițiativa legislativă are ca obiect de reglementare stabilirea unor măsuri privind finanţarea cheltuielilor aferente proiectelor de investiţii din cadrul Fondului de Dezvoltare şi Investiţii, în sensul stabilirii mecanismului pentru efectuarea plăţii tuturor cheltuielilor eligibile prevăzute la art.41 din Ordonanţa de urgenţă a Guvernului nr.114/2018, efectuate de la data semnării contractului de finanţare până la data intrării în vigoare a Ordonanţei de urgenţă a Guvernului nr.1/2020, pentru proiectele de investiţii prevăzute la art.XX alin.(8) din Ordonanţa de urgenţă a Guvernului nr.1/2020
  Membrii Comisiei au analizat iniţiativa legislativă supusă avizării, expunerea de motive precum și avizul favorabil al Consiliului Legislativ, cu observaţii şi propuneri, transmis cu adresa nr. 478 din 24 iunie 2021.
În urma dezbaterilor, membrii Comisiei au hotărât, cu unanimitate de voturi, avizarea favorabilă a proiectului de Lege privind aprobarea Ordonanţei de urgenţã a Guvernului nr. 57/2021 pentru stabilirea unor măsuri privind finanţarea cheltuielilor aferente proiectelor de investiţii din cadrul Fondului de Dezvoltare şi Investiţii, în forma adoptată de Senat.
În raport cu obiectul şi conţinutul său, inițiativa legislativă face parte din categoria legilor ordinare.

